EASIT: Formació en Accés Fàcil per a la Inclusió Social.
Unitat 2. Llenguatge fàcil de comprendre (LFC).
Element 5. Presentació visual del llenguatge fàcil de comprendre.
Mostra paratextual.
En aquest vídeo veurem un exemple paratextual
al context del llenguatge fàcil de comprendre:
un llibre en llenguatge fàcil.
Els elements paratextuals acompanyen, ajuden i emmarquen
el text principal de la publicació.
En aquesta mostra, presentem alguns dels elements
i la seva importància als textos de llenguatge fàcil.
La portada.
Generalment, les portades dels llibres són molt importants.
Això és encara més cert
quan els destinataris dels llibres
són lectors de llenguatge fàcil.
El títol ha de ser clar des d'una distància curta.
L'ús dels colors i la il·lustració de la portada
poden atraure o dissuadir al lector,
cosa important,
ja que els destinataris del llenguatge fàcil
de vegades són lectors relativament inexperts
o han tingut males experiències personals relacionades amb els llibres.
Igual que es validen el text principal i les il·lustracions,
les portades dels llibres en llenguatge fàcil es beneficien
de validacions curoses amb els destinataris.
El llibre de la imatge porta el logotip de lectura fàcil d'Inclusion Europe,
que indica que està escrit en llenguatge fàcil,
en aquest cas, eslovè fàcil.
El lector no ha de buscar aquesta informació dins del llibre.
La disposició.
La disposició del text dins del llibre és senzilla i clara.
La pàgina "respira" i la informació no és asfixiant.
El text està alineat a l'esquerra, les línies i els paràgrafs
tenen un espaiat més gran que l'habitual.
La font és més gran que als textos normals.
El llenguatge fàcil opta per la sans serif.
L'autor.
La informació sobre l'autor
es considera també un element paratextual.
Per aquest llibre, l'artista ha dibuixat una imatge de l'autor.
L'hàbit sacerdotal indica la professió de l'home
i la cara arrugada i el cabell blanc i fi
indiquen que va viure molts anys.
A sota de la imatge
apareixen el seu any de naixement i de defunció.
Els apartats i els subapartats.
Els apartats a publicacions de llenguatge fàcil
acostumen a ser simples, clars i indicatius.
Als textos de llenguatge fàcil pot ser que hi hagi molts més subapartats,
ja que són útils per avançar o resumir
el contingut del següent paràgraf o capítol.
Les il·lustracions.
Sovint, els textos de llenguatge fàcil
van acompanyats d'il·lustracions, com fotos o dibuixos.
Les il·lustracions no hi són per adornar el text,
sinó per afegir informació addicional o autònoma.
Malgrat això, les il·lustracions poden ser magistrals.
Mai han de ser infantils o degradants.
La posició de les il·lustracions.
Les il·lustracions en textos de llenguatge fàcil
es col·loquen al costat del text que acompanyen.
Això no és així necessàriament en el cas de textos estàndard,
on, si hi ha il·lustracions,
poden distribuir-se de manera aleatòria per les publicacions.
L'apèndix.
Els apèndixs poden ser molt útils en textos de llenguatge fàcil.
Pot ser que vulguem afegir un breu diccionari
de paraules difícils d'entendre
o, com en aquest cas,
resumir la informació bàsica dels personatges del llibre.
Els lectors poden saber coses d'ells abans
o reforçar els coneixements i la memòria
durant o després de la sessió de lectura.
Potser heu notat que evitem les notes a peu de pàgina
als textos en llenguatge fàcil i en LFC.
Si voleu oferir informació addicional al lector,
podeu afegir-la al text principal,
afegir un paràgraf especial o redactar un apèndix.
Aquest exemple s'ha extret de l'adaptació a l'eslovè fàcil
de Pod svobodnim soncem, de Fran Saleški Finžgar,
publicat per Zavod RISA el 2015.
Les il·lustracions són obra de Ciril Horjak.
El projecte EASIT ha rebut fons de la Comissió Europea,
dins del programa Erasmus+ d'Associacions Estratègiques
de l'Educació superior,
conveni de subvenció 2018-1-ES01-KA203-05275.
El suport de la Comissió Europea en la producció d'aquest material
no implica que n'aprovi els continguts,
els quals només reflecteixen la visió dels autors.
La Comissió no es fa responsable
de cap ús que es faci de la informació que conté.
Aquest material té una llicència Creative Commons,
llicència internacional de Reconeixement-CompartirIgual 4.0.
Socis del projecte EASIT:
Universitat Autònoma de Barcelona,
Università degli Studi di Trieste,
Universidade de Vigo,
Stiftung Universität Hildesheim,
SDI München,
Dyslexiförbundet,
Radiotelevisija Slovenija,
Zavod Risa.
EASIT: Formació en Accés Fàcil per a la Inclusió Social.